Deg uḥric-agi ad nemmeslay ɣef yiferdisen n tesnarrayt i neḍfer deg tiddin n unadi-nneɣ usnan. Imi nesbed-it ɣef tsastant n wannar acku s yes ara d-negmar tiririyin. Ugtent tarrayin n unadi seg-sent tadiwennit s wannawen-is yemgaraden. Ilmend n tsastant n wannar-nneɣ yessefk fell-aɣ ad neḍfar tadiwennit tazgenusridt imi nettqabal imsulɣa udem s udem. Si tama-nniḍen newwi-d awal ɣef wannar d yimsulɣa d tsastant i nexdem d yinelmaden d yiselmaden. Daɣen taggayin n yisteqsiyen i nexdem syin nemmeslay-d ɣef wallalen inessemres d wuguren dnmugar. Aya iwakken ad nessiweḍ ad nerr ɣef tmukrist-nneɣ.